**Ынтымағы жарасқан отбасы**

 «Қарасу негізгі орта мектебі, мектепке дейінгі шағын орталығымен» коммуналдық мемлекеттік мекемесінде «Отбасы күні» мерекесіне орай «Ынтымағы жарасқан отбасы» атты тәрбие сағаты оқушылар мен ата-аналар арасында өтті. Ата – аналармен отбасы маңыздылығы сөз етілді.Отанымыздың кемелденіп, өсу жолында жанұядағы береке – бірлік пен татулықтың алар орынын ерекше екендігін айтты. Жалпы өмірдегі адамның негізгі миссиясы – балаға дұрыс тәрбие беріп, қоғамда балапандарының өзін қалыптастыруына себепші болу –ата –ана.Шыны керек, отбасымыздағы берекені, сыйластықты көрген балалардың тәрбиесі жаман болмайды.

 Ұлттың да, мемлекеттің де ұйытқысы – отбасы. Біз әрқайсысымыз бір-бір отбасының өкіліміз.Ұлттың ұлт болып қалыптасуы мен өсіп-дамуы бағыты тікелей ұрпақ тәрбиесіне байланысты.Елімізде отбасы ұғымы абыройлы, асқақ түсінікке айналуы тиіс.Ұлы жазушы Мұхтар Әуезовтің «Бала ата-ананың тағылымы арқылы өседі» деген ұлағатты сөзін әр отбасы бойтұмарына айналдыруы керек.Ата-ананың қай-қайсысы болса да, балалары қабілетті,тапқыр, талантты болып өссе, олар басқа балалардан артық болса деп армандайды.Армансыз адам болмайды.Армандаған адам ғана мұратына жетері сөзсіз. «Ұяда не көрсең, ұшқанда соны ілесің» деген ата-бабаларымыз балаларына алдымен отбасындағы тәрбие өнегесін үйреткен.Осындай тәлім-тәрбиелердің арқасында біз балаларымыздың отаншыл, көпшіл, ұлтжанды болып тәрбиеленуіне ықпал етіп келеміз.Сол арқылы тәрбие мен тіл қалыптасары сөзсіз.Орыс жазушысы Л.Н.Толстой айтқандай «Үйінде бақытты адам-әлемде бақытты адам» болып танылары анық.Ендеше сөзімнің соңында отбасының жылуымен, отбасының бақытына кенеле берулеріңізге тілектеспін!

 **«Қарасу негізгі орта мектебі, мектепке дейінгі шағын орталығымен» коммуналдық мемлекеттік мекемесінің мектепалды даярлық тобының тәрбиешісі Э.К.Барлыбаева**